Pura Manik Toya

Pura Manik Toya inggih punika silih tunggil pura sané wénten ring Bali. Pura puniki magenah ring Banjar Umadiwang, Désa Batannyuh, Kecamatan Marga, Tabanan, Bali. Pura puniki madué wastan lianan inggih punika Kahyangan Suci Payogan Siwa Manik Geni. Pura puniki magenah ring pasisi Tukad Yéh Sungi miwah wénten toya kelebutan ring pasisi palinggih pura. Makéh krama sané nunas tirta panglukatan driki. Krama precaya pura puniki prasida kaanggén nunas karahayuan miwah nunas pratisentana. Pura Manik Toya naenin keni bencana blabar ring warsa 2022 tur mangkin sampun kabecikang malih miwah kaplasplas. Ritatkala jagi malukat driki, patut makta pejati miwah canang.

 Wewidangan Pura 
Pura Manik Toya nénten wantah pura manten, nanging ring arep pura wénten genah mancing ring Tukad Yéh Sungi. Taler wénten genah malukat mawasta Panglukatan Dasa Mala. Genah pura puniki ring pasisi tukad, sané ritatkala ujan bales toyané pinih deres.

 Pustaka 

Kategori:WikiTirta2
Kategori:WikiTirta